സംസ്ഥാനത്ത് ഉച്ച തിരിഞ്ഞ് ഒറ്റപ്പെട്ട മഴയ്ക്ക് സാധ്യത ഏഴ് ജില്ലകളില് യെല്ലോ അലര്ട്ട് തിരുവനന്തപുരം: സംസ്ഥാനത്ത് ഉച്ചതിരിഞ്ഞ് ഒറ്റപ്പെട്ട മഴയ്ക്ക് സാധ്യതയുണ്ടെന്ന് കാലാവസ്ഥ വകുപ്പിന്റെ മുന്നറിയിപ്പ്. പത്തനംതിട്ട, കോട്ടയം, ഇടുക്കി, പാലക്കാട്, മലപ്പുറം, കോഴിക്കോട്, വയനാട്, എന്നീ ഏഴ് ജില്ലകളില് യെല്ലോ അലര്ട്ട് പ്രഖ്യാപിച്ചിട്ടുണ്ട്. ഇടിമിന്നലോടുകൂടിയ മഴയ്ക്ക് സാധ്യതയെന്നാണ് കാലാവസ്ഥ വകുപ്പ് അറിയിച്ചത്. അടുത്ത 48 മണിക്കൂറിനുള്ളില് കാലവര്ഷം പൂര്ണ്ണമായും പിന്വാങ്ങുമെന്നും അധികൃതര് അറിയിച്ചു. മഴ മുന്നറിയിപ്പ് നല്കിയ പശ്ചാത്തലത്തില് കോട്ടയത്തിന്റെ കിഴക്കന് പ്രദേശം കനത്ത ജാഗ്രതയിലാണ്. പുലര്ച്ചയോടെ ചാറ്റല് മഴ മാത്രമാണ് പ്രദേശത്ത് ലഭിച്ചത്. ഇന്നലെ ഉച്ച കഴിഞ്ഞ പെയ്ത മഴയില് കാഞ്ഞിരപ്പള്ളി, മുണ്ടക്കയം, എന്നീ മേഖലയില് മണ്ണിടിച്ചില് ഉണ്ടായിരുന്നു. നിലവില് കോട്ടയം ജില്ലയില് 36 ദുരിതാശ്വാസ ക്യാമ്ബുകള് മാത്രമാണ് പ്രവര്ത്തിക്കുന്നത്. ഏകദേശം 1110 കുടുംബങ്ങളാണ് ക്യാമ്ബുകളില് ഉള്ളത്. പത്തനംതിട്ടയില് ഇന്നലെ രാത്രിയോടെ ശക്തമായ മഴയ്ക്ക് ശമനം ഉണ്ടായിരുന്നു. പമ്ബയിലും അച്ചന്കോവിലിലും കാര്യമായി ജലനിരപ്പ് ഉയര്ന്നിട്ടില്ല.